27. ΠΡΟΕΔΡΙΚΟ ΔΙΑΤΑΓΜΑ υπ' αριθ. 359 της 13/19 Σεπτ. 1996 (ΦΕΚ Α' 231)  Τροποποίηση διατάξεων της μεταξύ Ελληνικού Δημοσίου και Ολυμπιακής Αεροπορίας Α.Ε. Σύμβασης που κυρώθηκε με το Ν.Δ. 3560/1956 όπως η Σύμβαση αυτή τροποποιήθηκε και συμπληρώθηκε μεταγενέστερα. Έχοντας υπόψη: 1.Τις διατάξεις: α.Του Ν.Δ. 3560/1956 (ΦΕΚ 22/Α), όπως τροποποιήθηκε με το Ν.Δ. 4262/1962 (ΦΕΚ 187/Α), το Β.Δ. 862/1966 (ΦΕΚ 221/Α) και Π.Δ. 276/91 (ΦΕΚ 100/Α). β.Του άρθρου πέμπτου παρ. 2 του Νομ. 96/75, περί εξαγοράς των μετοχών της Ο.Α Α.Ε. παρά του Ελληνικού Δημοσίου κ.λ.π. (ΦΕΚ 154/Α). γ.Του Ν. 1815/1988 "Κύρωση του Κώδικα Αεροπορικού Δικαίου" (ΦΕΚ 250/Α). δ.Του άρθρου 29Α του Νομ. 1558/1985 που προστέθηκε με το άρθρ. 27 του Νομ. 2081/1992 και το γεγονός ότι από τις διατάξεις του παρόντος δεν προκαλείται δαπάνη σε βάρος του Κρατικού Προϋπολογισμού.  Σελ. 768,202 Τεύχος 1242-Σελ. 36 ε.Του άρθρ. 1 παρ. ιε και κα της απόφασης της Επιτροπής των Ευρωπαϊκών Κοινοτήτων της 7ης Οκτωβρίου 1994 σχετικά με τις ενισχύσεις που χορηγεί το Ελληνικό Δημόσιο της Ολυμπιακής Αεροπορίας, που δημοσιεύτηκε στο L 273/22/25- 10-94. 2.Τους κανονισμούς ΕΟΚ 2407/92 και 2408/92, που δημοσιεύτηκαν στα L240/1/24-8-92 και L240/ 8/24-8-92 αντίστοιχα. 3.Την με αριθ. 170/1996 γνωμοδότηση του Συμβουλίου της Επικρατείας, με πρόταση των Υπουργών Εθνικής Οικονομίας, Οικονομικών και Μεταφορών και Επικοινωνιών, αποφασίζουμε: Άρθρ.1.-1.Καταργείται το προνομιακό δικαίωμα που προβλέπεται στο άρθρ. 1 της μεταξύ του Ελληνικού Δημοσίου και της Ολυμπιακής Αεροπορίας Σύμβασης, όπως αυτό κυρώθηκε με το Ν.Δ. 3560/1956 (ΦΕΚ 222/Α) και τροποποιήθηκε με το Ν.Δ. 4262/1962 (ΦΕΚ 187/Α) το Β.Δ. 862/1966 (ΦΕΚ 221/Α) και το Π.Δ. 276/91 (ΦΕΚ 100/Α) της αποκλειστικής εκμετάλλευσης των υπό Ελληνική σημαία αεροπορικών μεταφορών εξωτερικού που εκτελούνται με τακτικά δρομολόγια για την μεταφορά αεροπορικής κίνησης (επιβατών, φορτίου και ταχυδρομείου) μεταξύ Ελλάδος και χωρών εκτός Ευρωπαϊκού Οικονομικού Χώρου. 2.Τα ανωτέρω δρομολόγια θα εκτελούνται με αεροσκάφη Ελληνικού νηολογίου με την επιφύλαξη των οριζομένων στην παρ. 3 του άρθρ. 8 του Κανονισμού (ΕΟΚ) αριθ. 2407/92 του Συμβουλίου. 3.Η ΥΠΑ έχει την διακριτική ευχέρεια να προβαίνει σε αναθέσεις εκμετάλλευσης ή σε πολλαπλές αναθέσεις εκμετάλλευσης και σε άλλους πλην της Ο.Α. αερομεταφορείς λαμβάνοντας υπόψη για κάθε περίπτωση την ικανότητα αποτελεσματικής εκτέλεσης των δρομολογίων και τις ανάγκες της αγοράς, αξιολογώντας προς τούτο όλα τα σχετικά αιτήματα των Ελληνικών αεροπορικών εταιρειών.       38.Ξ.γ.26-27 Ολυμπιακή Αεροπορία   159 Άρθρ.2-1.Καταργείται από 1ης Ιανουαρίου 1996, το προνομιακό δικαίωμα της Ολυμπιακής Αεροπορίας που προβλέπεται στο άρθρ. 1 της μεταξύ του Ελληνικού Δημοσίου και της Ολυμπιακής Αεροπορίας Σύμβασης όπως αυτή κυρώθηκε με το Ν.Δ. 3560/1956 (ΦΕΚ 221/Α) και το Π.Δ. 276/91 (ΦΕΚ 100/Α) της αποκλειστικής εκμετάλλευσης τακτικών δρομολογίων εσωτερικού μεταξύ σημείων της ηπειρωτικής Ελλάδος. 2.Ομοίως καταργείται το προνομιακό δικαίωμα, που προβλέπεται στο άρθρ. 1 της μεταξύ του Ελληνικού Δημοσίου και της Ολυμπιακής Αεροπορίας Σύμβασης όπως αυτή κυρώθηκε με το Ν.Δ. 3560/1956 (ΦΕΚ 222/Α) και τροποποιήθηκε μεταγενέστερα, της αποκλειστικής εκμετάλλευσης τακτικών δρομολογίων εσωτερικού μεταξύ σημείων της ηπειρωτικής Ελλάδος προς / από τα οποία δεν εκτελούσε πτήσεις η Ολυμπιακή Αεροπορία πριν από την 1η Ιανουαρίου 1993 ή προς/ από τα οποία δεν εκτελούσε πτήσεις κατά συνεχή τρόπο από την ημερομηνία αυτή και εφεξής, ιδίως των δρομολογίων που παρουσιάζουν εποχιακό χαρακτήρα. 3.Περιορισμοί που προβλέπονται στο άρθρ. 3 του Κανονισμού (ΕΟΚ) αριθ. 2408/92 του Συμβουλίου ως προς την άσκηση δικαιωμάτων ενδομεταφοράς (καμποτάζ) μέσα στην Ελληνική επικράτεια εκ μέρους κοινοτικών αερομεταφορέων δεν θίγονται από τις διατάξεις του άρθρου αυτού. Άρθρ.3.-Η ισχύς του διατάγματος αυτού αρχίζει από δημοσιεύσεως εκτός εάν άλλως ορίζεται από τις διατάξεις αυτού.